תזמורת הבארוק ירושלים

תזמורת הבארוק ירושלים היא תזמורת ישראלית המתמחה בביצוע אותנטי של יצירות מתקופת הבארוק, שמקום מושבה הקבוע הוא ירושלים.

את התזמורת ייסד בשנת 1989 המנצח ונגן הצ'מבלו דוד שמר. הייתה זו תקופת שגשוג למוזיקה עתיקה ובעולם קמו תזמורות בארוק רבות, שהתמחו בביצוע בכלים אותנטיים, אך בישראל היה מחסור הן בכלים והן בנגנים. בתקופה הראשונה נאלצו נגני התזמורת להתפשר, הן בנגינה בכלים מודרניים עם מיתרי גיד והן בהופעה בהתנדבות מלאה, הן של הנגנים והן של המנצח.

המנצח האנגלי אנדרו פארוט משמש כמנצח כבוד של התזמורת, ומלחין הבית של התזמורת הוא עילם רותם.

כיום תזמורת הבארוק ירושלים תופסת מקום נכבד בעולם המוזיקה הישראלי, עם קהל מאזינים נאמן בסדרות מנויים ואורחים ידועי שם מרחבי העולם. מנצחה, דוד שמר, מאמין, שלמוזיקה עתיקה יש פוטנציאל רב יותר להגיע אל הדור הצעיר מאשר למוזיקה קלאסית, המדברת אל הקהל המבוגר יותר.

קישורים חיצוניים

 
  לירן גורקביץ' כתבה על אנדרו פארוט בתזמורת הבארוק ירושלים

ירושלים, בארוק
ירושלים, בארוק
ירושלים: מוזיקה
ביצוע אותנטי
מבצעים בכלים אותנטיים
הרכבים בכלים אותנטיים
הרכבים מוזיקליים מירושלים